laion/Wikipedia-Exotic huggingface dataset:
দক্ষিণ ধুরুং ইউনিয়ন

দক্ষিণ ধুরুং বাংলাদেশের কক্সবাজার জেলার অন্তর্গত কুতুবদিয়া উপজেলার একটি ইউনিয়ন। দক্ষিণ ধুরুং ইউনিয়নের আয়তন ২৪৯৮ একর (১০.১১ বর্গ কিলোমিটার)। ২০১১ সালের পরিসংখ্যান অনুযায়ী দক্ষিণ ধুরুং ইউনিয়নের লোকসংখ্যা ৩০,২৮৮ জন। এর মধ্যে পুরুষ ১৫,৪০৬ জন এবং মহিলা ১৪,৮৮২ জন। কুতুবদিয়া উপজেলার উত্তরাংশে দক্ষিণ ধুরুং ইউনিয়নের অবস্থান। কুতুবদিয়া উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে উত্তর ধুরুং ইউনিয়ন, পূর্বে লেমশীখালী ইউনিয়ন, দক্ষিণে লেমশীখালী ইউনিয়ন ও কৈয়ারবিল ইউনিয়ন এবং পশ্চিমে বঙ্গোপসাগর অবস্থিত। এককালের খরস্রোতা অর্থাৎ ধুরুং নামের প্রাক্কালে ধুরুং নামকরণ করা হয়। পরবর্তীতে এটা উত্তর ধুরুং ও দক্ষিণ ধুরুং নামে দুইটি আলাদা ইউনিয়ন গঠন করা হয়। দক্ষিণ ধুরুং ইউনিয়ন কুতুবদিয়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কুতুবদিয়া থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। এ ইউনিয়নের গ্রামগুলো হল: দক্ষিণ ধুরুং ধুরুং পূর্ব ধুরুং তাবলেরচর ডিঙ্গাভাঙ্গা দক্ষিণ ধুরুং ইউনিয়নের সাক্ষরতার হার ২৭.৩৭%। এ ইউনিয়নে ১টি টেকনিক্যাল এন্ড বিএম কলেজ, ১টি স্কুল এন্ড কলেজ, ১টি দাখিল মাদ্রাসা ও ৮টি প্রাথমিক বিদ্যালয় রয়েছে। কলেজ কুতুবদিয়া টেকনিক্যাল এন্ড বিজনেস ম্যানেজমেন্ট কলেজ স্কুল এন্ড কলেজ ধুরুং আদর্শ উচ্চ বিদ্যালয় ও কলেজ মাদ্রাসা দারুল হিকমাহ আল মালেকিয়া দাখিল মাদ্রাসা প্রাথমিক বিদ্যালয় এলাহিয়া সরকারি প্রাথমিক বিদ্যালয় জলিলিয়া সরকারি প্রাথমিক বিদ্যালয় ডিঙ্গাভাঙ্গা সরকারি প্রাথমিক বিদ্যালয় দক্ষিণ ধুরুং সরকারি প্রাথমিক বিদ্যালয় দক্ষিণ ধুরুং হাবিবিয়া সরকারি প্রাথমিক বিদ্যালয় ধুরুং সরকারি প্রাথমিক বিদ্যালয় পূর্ব তাবলেরচর রেড ক্রিসেন্ট সরকারি প্রাথমিক বিদ্যালয় পূর্ব ধুরুং সরকারি প্রাথমিক বিদ্যালয় দক্ষিণ ধুরুং ইউনিয়নে যোগাযোগের প্রধান সড়ক হল কুতুবদিয়া-ধুরুং সড়ক। প্রধান যোগাযোগ মাধ্যম ট্যাক্সি বা রিক্সা। দক্ষিণ ধুরুং ইউনিয়নের পশ্চিম দিকে রয়েছে বঙ্গোপসাগর। দক্ষিণ ধুরুং ইউনিয়নের প্রধান হাট/বাজার হল ধুরুং বাজার। কুতুবদিয়া বাতিঘর কুতুব শরীফ দরবার বালুময় নয়নাভিরাম সমুদ্র সৈকত সারি সারি ঝাউবাগান ধূরুং আদর্শ উচ্চ বিদ্যালয় ও কলেজ আবদুল মালেক শাহ্ আল কুতুবী বর্তমান চেয়ারম্যন- আলাউদ্দিন আল-আজাদ কুতুবদিয়া উপজেলা কুতুবদিয়া থানা কক্সবাজার জেলা "কুতুবদিয়া উপজেলা - বাংলাপিডিয়া"। bn.banglapedia.org।  "গ্রাম ভিত্তিক লোকসংখ্যা - দক্ষিণ ধুরুং ইউনিয়ন - দক্ষিণ ধুরুং ইউনিয়ন"। dakshidhurungup.coxsbazar.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০১৭।  "মাধ্যমিকবিদ্যালয় - দক্ষিণ ধুরুং ইউনিয়ন - দক্ষিণ ধুরুং ইউনিয়ন"। dakshidhurungup.coxsbazar.gov.bd।  "মাদ্রাসা - উত্তর ধুরুং ইউনিয়ন - উত্তর ধুরুং ইউনিয়ন"। uttardhurungup.coxsbazar.gov.bd।  http://180.211.137.51:321/DashboardunionN.aspx?div=4&dis=412&thana=41203&union=02[স্থায়ীভাবে অকার্যকর সংযোগ] "হাট বাজারের তালিকা - দক্ষিণ ধুরুং ইউনিয়ন - দক্ষিণ ধুরুং ইউনিয়ন"। dakshidhurungup.coxsbazar.gov.bd।  "দর্শনীয়স্থান - দক্ষিণ ধুরুং ইউনিয়ন - দক্ষিণ ধুরুং ইউনিয়ন"। dakshidhurungup.coxsbazar.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০১৭।  "জনাব সৈয়দ আহমদ চৌধুরী - দক্ষিণ ধুরুং ইউনিয়ন - দক্ষিণ ধুরুং ইউনিয়ন"। dakshidhurungup.coxsbazar.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০১৭।
খন্দকার আবুল কাশেম

খন্দকার আবুল কাশেম (জন্ম: ৩ জানুয়ারী ১৯৪৪ - মৃত্যু: ৯ সেপ্টেম্বর ১৯৭১) পূর্ব পাকিস্তানের (বর্তমান বাংলাদেশ) একজন বাঙালি শিক্ষক। তিনি ১৯৭১ বাংলাদেশে গণহত্যা চলাকালীন পাকিস্তান সেনাবাহিনীর আধাসামরিক রাজাকার কর্তৃক নিহত বাঙালি বুদ্ধিজীবীদের মধ্যে অন্যতম। ৩ জানুয়ারি ১৯৪৪ সালের ব্রিটিশ ভারতের পূর্ব বাংলার পাবনার সাঁথিয়ার চোমরপুর গ্রামে জন্ম গ্রহণ করেন। পিতার নাম খন্দকার নবাব আলী ও মাতার নাম সাহেরা খাতুন। খন্দকার আবুল কাশেম রাজারহাট হাইস্কুল থেকে ১৯৬০ সালে ম্যাট্রিকুলেশন পাস করেন। ১৯৬২ সালে ইন্টারমিডিয়েট পাস করেন পাবনা এডওয়ার্ড কলেজ থেকে। একই কলেজ থেকে ১৯৬৪ সালে বিএ পাস করেন। তিনি ঢাকা বিশ্ববিদ্যালয়ের অধীনে ১৯৬৬ সালে বিপিএড ডিগ্রি লাভ করেন। তিনি রাজশাহী বিশ্ববিদ্যালয় থেকে ১৯৬৯ সালে ইতিহাসে এমএ ডিগ্রি অর্জন করেন। খন্দকার আবুল কাশেম কর্মজীবন শুরু করেন কাশিনাথপুর এ এল হাইস্কুলে (পাবনা) শিক্ষক হিসেবে ১৯৬৬ সালে। তিনি ইতিহাসের প্রভাষক হিসেবে পাবনা এডওয়ার্ড কলেজে যোগ দেন ১৯৭০ সালে। একই বছরে তিনি সামরিক প্রশিক্ষণ নেন সাভারে পাকিস্তান ক্যাডেট কোরে। খন্দকার আবুল কাশেম মুক্তিযুদ্ধ শুরু হলে নিজ গ্রামে যুবকদেরকে সংগঠিত করেন ও মুক্তিযোদ্ধাদের রসদ ও খাদ্য সরবরাহ করেন। ৯ সেপ্টেম্বর ১৯৭১ সালে পাবনা শহর থেকে নিজ বাড়ি ফেরার সময় তাকে ধরে নিয়ে গুম করা হয়। তিনি একজন ক্রীড়া সংগঠক ও ক্রীড়াবিদ ছিলেন। ১৯৭১ বাংলাদেশে গণহত্যা রাজাকার পাকিস্তান সেনাবাহিনী এ.টি.এম যায়েদ হোসেন (২০১২)। "কাশেম, খন্দকার আবুল"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  বাংলাপিডিয়ায় খন্দকার আবুল কাশেম
শালবাহান ইউনিয়ন

শালবাহান ইউনিয়ন বাংলাদেশের পঞ্চগড় জেলার তেতুলিয়া উপজেলার একটি ইউনিয়ন। ইউপি কার্যালয়টি মহুরীহাট নামক স্থানে অবস্থিত। শালবাহান ইউনিয়ন তেতুলিয়া উপজেলার আওতাধীন ৪ নং ইউনিয়ন পরিষদ। এ ইউনিয়নের প্রশাসনিক কার্যক্রম তেতুলিয়া থানার আওতাধীন। এটি জাতীয় সংসদের ১ নং নির্বাচনী এলাকা পঞ্চগড়-১ এর অংশ। এই ইউনিয়ন নিন্মলিখিত গ্রাম নিয়ে গঠিত: বালাবাড়ী বালাবাড়ী আবাসন বসন্তজোত হাগুড়াগছ লোহাকাচী বারবিশুয়া শালবাহান শালবাহান আশ্রয়ন কেন্দ্র শালবাহান নতুনবস্তি দাড়িয়াগছ গোবরাগছ ভেল্কুগছ প্রামানিকপাড়া ছোপাগছ মহিগছ চৌধুরীগছ উত্তরবোয়ালমারী দক্ষিণ বোয়ালমারী পূর্ব বোয়ালমারী পশ্চিম বোয়ালমারী মন্ডলপাড়া বড় দলূয়াগছ নামাগছ প্রামানিক পাড়া পত্নীপাড়া প্রাণজোত কালান্দিগছ খেরকিডাঙ্গী টাইয়াগছ ফকিরপাড়া কুমারটোর ছোট দলুয়াগছ ময়নাগুড়ি জামরীগুড়ি প্রামানিকপাড়া লোহাকাচী ধারাগছ গোয়াবাড়ী মাঝিপাড়া দানাগছ কাজিগছ ডাহুক গুচ্ছগ্রাম নারায়নগছ পেদিয়াগছ খুটাগছ জনসংখ্যা ২২,০০০ জন। নারী ১০,৩০০ জন, পুরুষ ১১,৭০০ জন। এই ইউনিয়নে শিক্ষার হার ৭০%। শালবাহান ইউনিয়নের উল্লেখযোগ্য শিক্ষা প্রতিষ্ঠান গুলো হলো: মাঝিপাড়া মহিলা ডিগ্রী কলেজ আলহাজ্ব তমিজ উদ্দিন কলেজ কালান্দীগঞ্জ ফাজিল মাদ্রাসা শালবাহান উচ্চ বিদ্যালয় শালবাহান দাখিল মাদ্রাসা ভিপি উচ্চ বিদ্যালয় কালান্দীগঞ্জ উচ্চ বিদ্যালয় মাঝিপাড়া উচ্চ বিদ্যালয় এছাড়াও এ ইউনিয়নে সরকারি প্রাথমিক বিদ্যালয়, কিন্ডারগার্টেন, হাফিজিয়া মাদ্রাসা আছে। শালবাহান ইউনিয়নের যোগাযোগের প্রধান সড়ক ঢাকা-বাংলাবান্ধা এন৫ (বাংলাদেশ) জাতীয় মহাসড়ক। ইউনিয়নের প্রায় প্রতিটি রাস্তা পাকা। ইজিবাইক ও ভ্যান প্রধান বাহন।
চিরিঙ্গা ইউনিয়ন

চিরিঙ্গা বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন। চিরিঙ্গা ইউনিয়নের আয়তন ৫৩৫৫ একর (২১.৬৭ বর্গ কিলোমিটার)। ২০১১ সালের পরিসংখ্যান অনুযায়ী চিরিঙ্গা ইউনিয়নের লোকসংখ্যা ১৭,৫০০ জন। এর মধ্যে পুরুষ ৮,৮৮৫ জন এবং মহিলা ৮,৬১৫ জন। চকরিয়া উপজেলার মধ্যভাগে চিরিঙ্গা ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব আধা কিলোমিটার। এ ইউনিয়নের পশ্চিমে সাহারবিল ইউনিয়ন, দক্ষিণে ডুলাহাজারা ইউনিয়ন, পূর্বে ফাঁসিয়াখালী ইউনিয়ন এবং উত্তরে চকরিয়া পৌরসভা অবস্থিত। ঐতিহাসিকদের মতে, বানারস রাজ বংশের কোন এক রাজার দশজন পুত্রের মধ্যে সবচেয়ে ছোট পুত্র চেরাং এর নামানুসারে এ এলাকার নাম হয় চিরিঙ্গা। চিরিঙ্গা ইউনিয়ন চকরিয়া উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। ওয়ার্ডভিত্তিক এ ইউনিয়নের গ্রামগুলো হল: চিরিঙ্গা ইউনিয়নের সাক্ষরতার হার ২৩.৩৫%। এ ইউনিয়নে ১টি মাধ্যমিক বিদ্যালয় ও ৭টি প্রাথমিক বিদ্যালয় রয়েছে। মাধ্যমিক বিদ্যালয় পালাকাটা উচ্চ বিদ্যালয় প্রাথমিক বিদ্যালয় চরণদ্বীপ ডুলখালীপাড়া সরকারি প্রাথমিক বিদ্যালয় চরণদ্বীপ ভূমিহীন সমবায় সরকারি প্রাথমিক বিদ্যালয় পালাকাটা ইউনিভার্সাল সরকারি প্রাথমিক বিদ্যালয় মধ্য সওদাগরঘোনা সরকারি প্রাথমিক বিদ্যালয় সওদাগরঘোনা কেন্দ্রীয় সরকারি প্রাথমিক বিদ্যালয় সওদাগরঘোনা বটতলী মাহমুদুল করিম চৌধুরী সরকারি প্রাথমিক বিদ্যালয় সওদাগরঘোনা সরকারি প্রাথমিক বিদ্যালয় চিরিঙ্গা ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়। চিরিঙ্গা ইউনিয়নে ৪১টি মসজিদ ও ২টি মন্দির রয়েছে। চিরিঙ্গা ইউনিয়নের উপর দিয়ে বয়ে চলেছে বড় মাতামুহুরী নদী। এছাড়া রয়েছে পানখালী খাল, ডুলখালী খাল, কেরুনলী খাল, ওমখালী খাল, চারালিয়া খাল, চরভাঙ্গা খাল। চিরিঙ্গা ইউনিয়নের প্রধান হাট/বাজার হল পালাকাটা মাঝঘাট বাজার এবং বুড়িপুকুর মাঝঘাট বাজার। পালাকাটা রাবারড্যাম বর্তমান চেয়ারম্যান:আলহাজ্ব জামাল হোসেন চৌধুরী চকরিয়া উপজেলা চকরিয়া থানা কক্সবাজার জেলা "চকোরিয়া উপজেলা - বাংলাপিডিয়া"। bn.banglapedia.org।  "এক নজরে চিরিংগা - চিরিঙ্গা ইউনিয়ন - চিরিঙ্গা ইউনিয়ন"। chiringaup.coxsbazar.gov.bd। ৩০ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১৭।  "চিরিঙ্গা ইউনিয়নের ইতিহাস - চিরিঙ্গা ইউনিয়ন - চিরিঙ্গা ইউনিয়ন"। chiringaup.coxsbazar.gov.bd। ৩০ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১৭।  "গ্রাম ভিত্তিক লোক সংখ্যা - চিরিঙ্গা ইউনিয়ন - চিরিঙ্গা ইউনিয়ন"। chiringaup.coxsbazar.gov.bd। ২৮ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১৭।  "মাধ্যমিকবিদ্যালয় - চিরিঙ্গা ইউনিয়ন - চিরিঙ্গা ইউনিয়ন"। chiringaup.coxsbazar.gov.bd।  http://180.211.137.51:321/DashboardunionN.aspx?div=4&dis=412&thana=41205&union=06[স্থায়ীভাবে অকার্যকর সংযোগ] "খাল ও নদী - চিরিঙ্গা ইউনিয়ন - চিরিঙ্গা ইউনিয়ন"। chiringaup.coxsbazar.gov.bd। ৩০ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১৭।  "হাট বাজারের তালিকা - চিরিঙ্গা ইউনিয়ন - চিরিঙ্গা ইউনিয়ন"। chiringaup.coxsbazar.gov.bd।  "দর্শনীয়স্থান - চিরিঙ্গা ইউনিয়ন - চিরিঙ্গা ইউনিয়ন"। chiringaup.coxsbazar.gov.bd। ৩০ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১৭।  "- চিরিঙ্গা ইউনিয়ন - চিরিঙ্গা ইউনিয়ন"। chiringaup.coxsbazar.gov.bd। ৩০ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১৭।
মহিউদ্দিন আহমেদ (সেনা কর্মকর্তা)

মহিউদ্দিন আহমেদ ছিলেন বাংলাদেশ সেনাবাহিনীর কর্মকর্তা, যিনি শেখ মুজিবুর রহমানের হত্যার দায়ে দোষী সাব্যস্ত হয়েছেন। শেখ মুজিবের হত্যার পরে তাকে অন্যান্য ঘাতকদের পাশাপাশি কূটনৈতিক পদ দেওয়া হয়েছিল। তিনি রিয়াদ ও ব্যাংককে বাংলাদেশ দূতাবাসে কর্মরত ছিলেন। ১৯৯৮ সালের ৮ নভেম্বর তাকে ট্রাইব্যুনাল আদালতের মাধ্যমে মৃত্যুদন্ডের রায় দেওয়া হয়। ১ জুন ২০০৭ সালে যুক্তরাষ্ট্র তার আবাসনের আবেদন প্রত্যাখ্যান করার পরে যুক্তরাষ্ট্র থেকে বাংলাদেশে ফেরত পাঠানো হয়। সংসদ সদস্য ও শেখ ফজলুল হক মণির ছেলে ফজলে নূর তাপসের উপর বোমা হামলায় জড়িত থাকা সন্দেহে তার ছেলে মোহাম্মদ নাজমুল হাসান সোহেল ও মাহবুবুল হাসানকে গ্রেপ্তার করা হয়েছিল। ২৮ জানুয়ারী ২০১০ সালে অপর চারজন দণ্ডপ্রাপ্ত ঘাতকের সাথে তাকে ফাঁসি দেওয়া হয়। Wazed, Sajeeb (৭ নভেম্বর ২০১৬)। "The U.S. Must Extradite My Grandfather's Killer"। The New York Times। সংগ্রহের তারিখ ১৫ অক্টোবর ২০১৭।  "6 killers still out of reach"। The Daily Star (ইংরেজি ভাষায়)। ১৫ আগস্ট ২০১২। সংগ্রহের তারিখ ১৫ অক্টোবর ২০১৭।  "Rewards for slayers"। The Daily Star (ইংরেজি ভাষায়)। ১৯ নভেম্বর ২০০৯। সংগ্রহের তারিখ ১৫ অক্টোবর ২০১৭।  "One killer safe in US with political asylum"। The Daily Star (ইংরেজি ভাষায়)। ১৫ আগস্ট ২০১৫। সংগ্রহের তারিখ ১৫ অক্টোবর ২০১৭।  "Where are they?"। The Daily Star (ইংরেজি ভাষায়)। ১৯ নভেম্বর ২০০৯। সংগ্রহের তারিখ ১৫ অক্টোবর ২০১৭।  "Sons of Col Mohiuddin arrested"। bdnews24.com। সংগ্রহের তারিখ ১৫ অক্টোবর ২০১৭।  "Mohiuddin's 2 sons arrested"। The Daily Star (ইংরেজি ভাষায়)। ২৭ অক্টোবর ২০০৯। সংগ্রহের তারিখ ১৫ অক্টোবর ২০১৭।  "5 Bangabandhu killers hanged"। The Daily Star (ইংরেজি ভাষায়)। ২৮ জানুয়ারি ২০১০। সংগ্রহের তারিখ ১৫ অক্টোবর ২০১৭।
গৌরীপুর লজ

গৌরীপুর লজ বাংলাদেশের ময়মনসিংহ জেলার ময়মনসিংহ সদর উপজেলার ব্রহ্মপুত্র নদীর তীরে অবস্থিত এক ঐতিহাসিক জমিদার বাড়ি। ১৮২৮ সালে ময়মনসিংহের মহারাজা শশীকান্ত সেনের শাসনামলে বর্তমান ময়মনসিংহ সদরের ব্রহ্মপুত্র নদীর তীরে জমিদার ব্রজেন্দ্র কিশোর এই দ্বিতল বিশিষ্ট্য বাড়িটি প্রতিষ্ঠা করেন। বাড়িটি কাঠ ও টিন জাতীয় পদার্থ দিয়ে তৈরি করা। কারণ ইট দিয়ে দালান করার উপর ময়মনসিংহের মহারাজা নিষেধাজ্ঞা ছিল। জমিদার ব্রজেন্দ্র কিশোর বাড়িটি তৈরি করতে চীন থেকে মিস্ত্রী এনেছিলেন। কিছুদিন আগেও এই সুন্দর কারুকার্যখচিত বাড়িটি ময়মনসিংহ জেলার সোনালী ব্যাংক এর প্রধান কার্যালয় হিসেবে ব্যবহৃত হয়েছিল। গৌরীপুর হাউজের অভ্যন্তরে কাঠের সিড়ি গৌরীপুর হাউজের দরজায় অঙ্কিত নকশা "গৌরীপুর লজ!"। ২৮ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০২০।  "পুরাকীর্তির সংক্ষিপ্ত বর্ণনা"। www.mymensingh.gov.bd। সংগ্রহের তারিখ ২০২৩-০৬-১৮।  Islam, Aminul; Mymensingh (২০০৯-০৯-১২)। "Gauripur House: Old glory trapped in disrepair and neglect"। The Daily Star (ইংরেজী ভাষায়)। সংগ্রহের তারিখ ২০২৩-০৬-১৮। উদ্ধৃতি শৈলী রক্ষণাবেক্ষণ: অচেনা ভাষা (link) উইকিমিডিয়া কমন্সে গৌরীপুর লজ সংক্রান্ত মিডিয়া রয়েছে।
ত্রিভুজ কেন্দ্রের বিশ্বকোষ

উইকিমিডিয়া কমন্সে ত্রিভুজ কেন্দ্রের বিশ্বকোষ সংক্রান্ত মিডিয়া রয়েছে। ত্রিভুজ কেন্দ্রের বিশ্বকোষ বা Encyclopedia of Triangle Centers (ETC) হল ত্রিভুজের কেন্দ্রের একটি অনলাইন তালিকা যেখানে ত্রিভুজ সম্পর্কিত হাজার হাজার বিন্দুর বিবরণ রয়েছে। সাধারণভাবে এই বিন্দুগুলোকে ত্রিভুজের কেন্দ্র বলা হয়। ইভান্সওয়াইল বিশ্ববিদ্যালয়ের অধ্যাপক ও গণিতবিদ ক্লার্ক কিম্বার্লিং ১৯৯৪ সাল থেকে এই তালিকা তৈরি করছেন। তালিকাটিতে এ পর্যন্ত ৩৪১৯৬ টি ত্রিভুজ-কেন্দ্রের বিবরণ রয়েছে। তালিকার প্রতিটি বিন্দুকে X(n) এর মাধ্যমে শনাক্ত করা হয়েছে। যেমন— X(1) দ্বারা অন্তঃকেন্দ্র, X(2) দ্বারা ভরকেন্দ্র এবং X(3) দ্বারা পরিকেন্দ্রকে নির্দেশ করা হয়েছে। তালিকাটিতে প্রতিটি বিন্দুর বিবরণ হিসেবে এদের ত্রিরৈখিক স্থানাঙ্ক ও ব্যারিসেন্ট্রিক স্থানাঙ্ক এবং অন্যান্য নির্দিষ্ট বিন্দুর সাথে এদের সংযোগকারী রেখার সাথে সম্পর্ক অন্তর্ভুক্ত করা হয়েছে। জিওমিটারস স্কেচপ্যাড সফটওয়্যারের মাধ্যমে মূল বিন্দুগুলোর (ত্রিভুজ কেন্দ্র) নকশাচিত্র আঁকা হয়ে থাকে। এছাড়াও বিশ্বকোষটিতে বিভিন্ন জ্যামিতিক পদ ও সংজ্ঞার একটি টিপ্পনিও অন্তর্ভুক্ত হয়েছে। তালিকায় প্রতিটি বিন্দুর জন্য একটি করে স্বতন্ত্র নাম নির্ধারণ করা আছে। যেসব বিন্দুর ক্ষেত্রে জ্যামিতিক অথবা ভৌগোলিক গুরুত্ব নির্ভর নির্দিষ্ট নাম পাওয়া যায় নি তাদের জন্য তারার নাম ব্যবহার করা হয়েছে। যেমন— ৭৭০তম বিন্দুটির নাম আকামার (Acamar) রাখা হয়েছে। আকামার হল থিটা এরিদানি নক্ষত্রের আরেক নাম। নিচে বিশ্বকোষটির অন্তর্ভুক্ত প্রথম দশটি ত্রিভুজ-কেন্দ্রের তালিকা দেওয়া হল: চতুর্ভুজ ও চার-বাহুর ক্ষেত্রগুলোকে এবং বহুভুজ জ্যামিতিকে উপর্যুক্ত তালিকার বহির্ভূত। বিস্তারিত জানতে বহিঃসংযোগ দেখুন। Kimberling, Clark। "Encyclopedia of Triangle Centers"। সংগ্রহের তারিখ ২ মে ২০১২।  faculty.evansville.edu Kimberling Center Triangle Center Function কোন ত্রিভুজের অভ্যন্তরে অঙ্কিত অন্তঃবৃত্ত ত্রিভুজটির বাহুত্রকে যে তিনটি বিন্দুতে ছেদ করে, সেই তিনটি বিন্দু সংযুক্ত করে নতুন যে ত্রিভুজ পাওয়া যায় তাই কন্টাক্ট ত্রিভুজ। দাপ্তরিক ওয়েবসাইট Encyclopedia of Triangle Centers Kimberling Center Implementation of ETC points as Perl subroutines by Jason Cantarell Encyclopedia of Quadri-figures Encyclopedia of Polygon Geometry
শেখ আবদুস সালাম

শেখ আবদুস সালাম (জন্ম:১২ জুলাই ১৯৪০ - মৃত্যু: ১৩ মে ১৯৭১) একজন বাঙালি শিক্ষাবিদ ও শহীদ বুদ্ধিজীবী যিনি বাংলাদেশের মুক্তিযুদ্ধে শহীদ হন। শেখ আবদুস সালাম ১২ জুলাই ১৯৪০ সালে ব্রিটিশ ভারতের পূর্ব বাংলার নড়াইলের কালিয়ার বিলবাওচ গ্রামে (বর্তমান বাংলাদেশ) জন্মগ্রহণ করেন। তার পিতার নাম শেখ আবদুল গফুর ও মাতার নাম ফুলজান নেছা। শেখ আবদুস সালাম কালিয়া উচ্চ বিদ্যালয় থেকে ১৯৫৬ সালে ম্যাট্রিকুলেশন এবং নড়াইল ভিক্টোরিয়া কলেজ থেকে ১৯৫৮ সালে ইন্টারমিডিয়েট পাস করেন। খুলনা বিএল কলেজ থেকে তিনি ১৯৬০ সালে বিএ ডিগ্রি পাস করেন। ঢাকা বিশ্ববিদ্যালয়ের ইংরেজি সাহিত্য বিভাগে তিনি ১৯৬৯ সালে এমএ ক্লাসে ভর্তি হয়ে ১৯৭১ সালে শেষ পর্বের পরীক্ষার সময় আন্দোলনের কারণে পরীক্ষা স্থগিত হলে আইন কলেজ খুলনা থেকে বিএল ও বিএড ডিগ্রি লাভ করেন ঢাকা টিচার্স ট্রেনিং কলেজ থেকে। তিনি সাহিত্য, শিক্ষা ব্যবস্থা ও ইংরেজি ভাষা বিষয়ে ডিপ্লোমা কোর্স সম্পন্ন করেন। শেখ আবদুস সালাম নওয়াগ্রাম ইউনাইটেড একাডেমীতে ১৯৬০ সালে প্রধান শিক্ষক হয়ে কর্মজীবন শুরু করেন। বড়দিয়া উচ্চ বিদ্যালয় ও বেন্দা ইউনিয়ন ইনস্টিটিউশনে প্রধান শিক্ষক হিসেবেও তিনি দায়িত্ব পালন করেন। তিনি কালিয়া বহুমুখী উচ্চ বিদ্যালয়ে প্রধান শিক্ষক নিযুক্ত হন ১৯৬৭ সালে। শেখ আবদুস সালাম ছাত্র রাজনীতি দিয়েই রাজনীতিতে জড়িত হন। ১৯৬৯ সালে ঢাকা বিশ্ববিদ্যালয়ে তিনি আইয়ুব বিরোধী আন্দোলনে অংশগ্রহণ করেন। এই অপরাধে ১৯৭০ সালে তাকে কারাগারে যেতে হয়। তিনি ছিলেন কালিয়া উপজেলা শাখা আওয়ামী লীগের সাধারণ সম্পাদক এবং কালিয়ায় প্রথম বাংলাদেশের পতাকা উত্তোলন হয় তার নেতৃত্বে। কালিয়ায় মুক্তিবাহিনী সংগ্রাম পরিষদ তার নেতৃত্বেই গঠিত হয়। শেখ আবদুস সালামকে মে ১৯৭১ সালে পাকিস্তানি বাহিনী গ্রেফতার করে যশোর সেনানিবাসে নিয়ে যায় এবং ১৩ মে ১৯৭১ সালে হত্যা করে। ১৯৭১ বাংলাদেশে গণহত্যা রাজাকার পাকিস্তান সেনাবাহিনী "সালাম, শেখ আবদুস - বাংলাপিডিয়া"। bn.banglapedia.org। সংগ্রহের তারিখ ২০১৯-০৯-০২।  শেখ আবদুস সালাম – বাংলাপিডিয়া থেকে নেয়া
সুলতানুদ্দিন আহমেদ

সুলতানুদ্দিন আহমেদ একজন প্রকৌশলী যিনি মুক্তিযুদ্ধে শহীদ হয়েছিলেন। আহমেদ ১৯৩৫ সালে ব্রাহ্মণবাড়িয়া জেলা সরকারপাড়ায় জন্মগ্রহণ করেন। তিনি ১৯৫০ সালে চাঁদপুর উচ্চ বিদ্যালয় থেকে স্নাতক এবং ১৯৫৯ সালে ইঞ্জিনিয়ারিংয়ের বিএসসি নিয়ে ঢাকা আহসানউল্লাহ ইঞ্জিনিয়ারিং কলেজ থেকে স্নাতক ডিগ্রি অর্জন করেন। তিনি ওকলাহোমা স্টেট বিশ্ববিদ্যালয় থেকে কারিগরি শিক্ষায় এমএস ডিগ্রি অর্জন করেছেন। আহমেদ ১৯৫৯ সালে প্রশিক্ষক হিসাবে ঢাকা পলিটেকনিক ইনস্টিটিউটে যোগদান করেন। ১৯৬৫ সালে তিনি প্রিন্সিপাল পদে পদোন্নতি পেয়ে ফরিদপুর টেকনিক্যাল ইনস্টিটিউটে স্থানান্তরিত হন। তিনি আরও পড়াশুনার জন্য যুক্তরাষ্ট্রে যান এবং ১৯৬৮ সালের মার্চ মাসে যশোর পলিটেকনিক ইনস্টিটিউটে অধ্যক্ষ হিসাবে যোগদানের জন্য ফিরে আসেন। ১৯৭১ সালের ২৫ শে মার্চ অপারেশন সার্চলাইট এবং বাংলাদেশ মুক্তিযুদ্ধ শুরু হওয়ার সাথে সাথে পাকিস্তানের সেনাবাহিনী আক্রমণ করে তার বাড়িতে। তাকে তার বাড়িতে উপস্থিত পুরুষ আত্মীয়দের সাথে হত্যা করা হয়েছিল। মুয়ায্‌যম হুসায়ন খান (২০১২)। "আহমদ, সুলতানউদ্দিন২"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
আবু বারেক মোহাম্মদ নুরুল আলম

এবিএম নুরুল আলম বা আবু বারেক মোহাম্মদ নুরুল আলম ছিলেন একজন বাংলাদেশী চিকিৎসক। যিনি বাংলাদেশের মুক্তিযুদ্ধে শহীদ হয়েছিলেন। আলমের জন্ম ১৯৯৯-এ ব্রিটিশ ভারতের পূর্ব বাংলা, দিনাজপুরের বোতাগঞ্জের ধনতলায়। তিনি বাংলা ভাষা আন্দোলনে যুক্ত ছিলেন । তিনি এমবিবিএস শেষ করে ১৯৬১ সালে ঢাকা মেডিকেল কলেজ থেকে স্নাতক হন। আলম সহকারী সার্জন হিসাবে সান্তাহার রেলওয়ে হাসপাতালে যোগদান করেছেন। একাত্তরের ২৫ শে মার্চ অপারেশন সার্চলাইট শুরু হওয়ার সাথে সাথে বাংলাদেশের মুক্তিযুদ্ধ শুরু হয়েছিল। সান্তাহারের বাঙালি ও অবাঙালি ( বিহারী ) বাসিন্দাদের মধ্যে সাম্প্রদায়িক দাঙ্গা শুরু হয়েছিল। আহতদের তিনি চিকিৎসা সহায়তা দিয়েছিলেন। ২৬ মার্চ ১৯৭৪১, হাসপাতালে পাকিস্তান আর্মির সঙ্গে যুদ্ধাহতদের আশ্রয় দিয়ে তিনি এবং তার পরিবার হায়সাবাড়ি, নওগাঁ ,তারপর শাহবাজপুর, রাজশাহীতে চলে আসেন। তিনি ভারতে চলে যাওয়ার লক্ষ্য নিয়ে রাজশাহী শহরে (এখন শহর) চলে আসেন। তিনি মুক্তিবাহিনীকে সহায়তা করেছিলেন বলে অভিযোগে নগরীর একটি ফার্মেসী থেকে পাকিস্তান সেনাবাহিনী তাকে গ্রেপ্তার করেছিল। তাকে নিয়ে যাওয়া হয়েছিল রাজশাহী বিশ্ববিদ্যালয়ের জোহা হলে। ১৯৭১ সালের ২০ নভেম্বর পাকিস্তান সেনা হেফাজতে আলমকে গুলি করে হত্যা করা হয়েছিল। বায়জীদ খুরশীদ রিয়াজ (২০১২)। "আলম, এ.বি.এম নূরুল"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
আজহারুল হক

ডাঃ আজহারুল হক (জন্ম: ২ মার্চ ১৯৪০ - মৃত্যু: ১৬ নভেম্বর ১৯৭১) একজন বাংলাদেশী চিকিৎসক, শহীদ বুদ্ধিজীবী। যিনি বাংলাদেশের মুক্তিযুদ্ধে শহীদ হন। আজহারুল হকের জন্ম ২ মার্চ ১৯৪০ সালে ঢাকায়। তার পৈতৃক বাস ছিল ব্রিটিশ ভারতের পশ্চিমবঙ্গের নদীয়ার কৃষ্ণনগরের রাধানগরে। তার পিতার নাম মোঃ জহুরুল হক ও মাতার নাম ফাতেমা খাতুন। তার পিতা ছিলেন ঢাকা কেন্দ্রীয় কারাগারের জেলার। মাত্র ৩ বছর বয়সে ১৯৪৩ সালে তার পিতা মারা যান। আজহারুল হক তার ভাইয়ের কর্মস্থল বারবার পরিবরতনের কারণে প্রাথমিক শিক্ষা লাভ করেন সিলেট, চট্টগ্রাম, নোয়াখালী ও বরিশালে। ১৯৬৩ সালে তিনি এলএমএফ ডিগ্রি অর্জন করেন সিলেটে মেডিক্যাল স্কুল থেকে এবং ঢাকার সলিমুল্লাহ মেডিক্যাল কলেজ থেকে ১৯৬৮ সালে এম,বি,বি, এস সমাপ্ত করেন। আজহারুল হক এক বছর ইন্টার্নশীপ শেষে সহকারী সার্জন পদে ঢাকা মেডিক্যাল কলেজ হাসপাতালে ২৬ জুন ১৯৬৯ সালে কর্মজীবন শুরু করেন। আজহারুল হক বাংলাদেশের মুক্তিযুদ্ধে অবদান রাখেন। যুদ্ধ শুরু হলে তিনি হাতিরপুলে ব্যক্তিগত চেম্বারে আহত মুক্তিযোদ্ধাদের গোপনে চিকিৎসা করতেন। জুলাই ১৯৭১ সালে পুলিশ তাকে ডেকে নিয়ে শাসালেও তিনি গোপনে মুক্তিযোদ্ধাদের চিকিৎসার চালিয়ে যান। ১৫ নভেম্বর ১৯৭১ সালে নিজ বাড়ির প্রধান ফটকে তিনি ও তার সহকর্মী এবিএম হুমায়ুন কবির হাসপাতাল থেকে তাদেরকে নিতে আসা গাড়ির জন্য অপেক্ষা করছিলেন। সেখান থেকে আলবদর বাহিনী দুইজনকেই ধরে নিয়ে যায়। ১৬ নভেম্বর ১৯৭১ সালে আজহারুল হক ও ডাঃ এবিএম হুমায়ুন কবিরের মৃতদেহ হাত-পা ও চোখ বাঁধা অবস্থায় মতিঝিলের নটরডেম কলেজের পাশে পানিতে পাওয়া যায়। তাকে আজিমপুর কবরস্থানে সমাহিত করা হয়। আজহারুল হক সাহিত্য চর্চা ও সাংস্কৃতিক কর্মকান্ডের প্রতি অনুরাগী ছিলেন। ভাইবোনদের ছাড়াও তিনি স্ত্রী সৈয়দা সালমা হককে রেখে গেছেন। সালমা হক তখন ছিলেন সন্তান সম্ভবা। ১৪ জানুয়ারি ১৯৭২ সালে তিনি এক পুত্র আশরাফুল হক নিশানের জন্ম দেন। আত্মত্যাগ ও মুক্তিযুদ্ধে অবদানের স্বীকৃতিস্বরূপ বাংলাদেশ ডাক বিভাগ ১৪ ডিসেম্বর ১৯৯৫ সালে শহীদ বুদ্ধিজীবী দিবসে তার নামে ডাকটিকিট প্রকাশ করে। ১৯৭১ বাংলাদেশে গণহত্যা রাজাকার পাকিস্তান সেনাবাহিনী "হক, আজহারুল - বাংলাপিডিয়া"। bn.banglapedia.org। সংগ্রহের তারিখ ২০১৯-০৯-০২।  "ডা. আজহারুল হক"। প্রথম আলো। সংগ্রহের তারিখ ২০১৯-০৯-০২।  "Secret operation of a young surgeon"। The Daily Star (ইংরেজি ভাষায়)। ২০১৬-১২-১৩। সংগ্রহের তারিখ ২০১৯-০৯-০২।  "Operated like Gestapo"। The Daily Star (ইংরেজি ভাষায়)। ২০১৪-১০-৩০। সংগ্রহের তারিখ ২০১৯-০৯-০২।  ডাঃ আজহারুল হক – বাংলাপিডিয়া থেকে নেয়া
সৈয়দ জালালউদ্দিন হাশেমী

সৈয়দ জালালউদ্দিন হাশেমী (১৮৯৪ - ৯ জানুয়ারি ১৯৪৭) হলেন একজন বাঙালি রাজনীতিবিদ। তিনি রাজনৈতিক অনেক পদে অধিস্তান করেছেন; তার মধ্যে কলকাতা কর্পোরেশনের নির্বাচিত কাউন্সিলর, বঙ্গীয় আইনসভার সদস্য, ডেপুটি স্পিকার, ভারপ্রাপ্ত স্পিকার অন্যতম। কৃষক প্রজা পার্টির জন্মলগ্ন থেকেই তিনি এ দলের সঙ্গে সম্পৃক্ত ছিলেন। হাশেমী ১৮৯৪ সালে তৎকালীন ব্রিটিশ ভারতের খুলনা জেলার সাতক্ষীরা মহকুমার তেতুলিয়া গ্রামে জন্মগ্রহণ করেন। তিনি ছিলেন একজন স্ব-শিক্ষিত ব্যক্তি। তার পিতার নাম মৌলভী সৈয়দ আলম শাহ যিনি ভারতের উত্তর পশ্চিম সীমান্ত প্রদেশের হাজারা জেলার বাফা গ্রামের বাসিন্দা ছিলেন। ঊনবিংশ শতাব্দীর গোড়ার দিকে তিনি তেঁতুলিয়া গ্রামে এসে বসতি স্থাপন করেন তেতুলিয়া জমিদারদের নির্মিত মসজিদের ইমাম নিযুক্ত হন। তার ছেলে প্রয়াত সৈয়দ কামাল বখত সাকী সাতক্ষীরার তালা কলারোয়া আসনের সাবেক সংসদ সদস্য ও সাতক্ষীরা জেলা আওয়ামী লীগের সাবেক সভাপতি। বঙ্গীয় প্রাদেশিক কংগ্রেস কমিটির সদস্য হাশেমী কৃষকশ্রেণীর স্বার্থ রক্ষায় আত্মনিয়োগ করেন এবং তাদের অধিকার আদায় ও কল্যাণের লক্ষ্যে সংগ্রাম করে একজন অবিসংবাদিত নেতায় পরিণত হন। ১৯২৯ সালে খুলনার মুসলিম নির্বাচনী এলাকা থেকে স্বরাজ্য দলের সমর্থনে হাশেমী বঙ্গীয় আইনসভার সদস্য নির্বাচিত হন ও আইনসভার ডেপুটি স্পিকার নির্বাচিত হন। ১৯৩৭ সালের সাধারণ নির্বাচনে সাতক্ষীরা পল্লী মুসলিম নির্বাচনী এলাকা থেকে কৃষক প্রজা পার্টির প্রার্থী হিসেবে তিনি নির্বাচনে জয়লাভ করেন। ১৯৪২ সালের ফেব্রুয়ারি মাসে জালালউদ্দিন হাশেমী প্রগ্রেসিভ কোয়ালিশন পার্টির প্রার্থী হিসেবে এবং কংগ্রেসের সমর্থনে বঙ্গীয় আইনসভার ডেপুটি স্পিকার নির্বাচিত হন ও ১৯৪২ সালের ২৭ এপ্রিল ভারপ্রাপ্ত স্পিকার নিয়োগ করা হয়। ১৯৩৬-৩৭ এবং ১৯৩৯-৪০ সালে জালালউদ্দিন হাশেমী কলকাতা কর্পোরেশনের নির্বাচিত কাউন্সিলর ছিলেন। তবে, ১৯৪৬ সালে তিনি তার নিজ নির্বাচনী এলাকা সাতক্ষীরা থেকে কংগ্রেসের প্রার্থী হিসেবে নির্বাচনে প্রতিদ্বন্দ্বিতা করে হেরে যান। তিনি ১৯৪৭ সালের ৯ জানুয়ারি কলকাতার করায়া রোডে নিজ বাসভবনে মৃত্যুবরণ করেন। বঙ্গীয় আইনসভা; কৃষক প্রজা পার্টি। দিলীপ ব্যানার্জী (জানুয়ারি ২০০৩)। "হাশেমী, সৈয়দ জালালউদ্দিন"। সিরাজুল ইসলাম। বাংলাপিডিয়া। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ৩ সেপ্টেম্বর ২০১৯।  "তেঁতুলিয়া গ্রামের সিকান্দার আবু জাফর"। বাংলানিউজটোয়েন্টিফোর.কম - অনলাইন ভার্সন। ১ জানুয়ারি ২০১৭। সংগ্রহের তারিখ ৩ সেপ্টেম্বর ২০১৯।